CJ van der Linde (gebore 27 Augustus 1980 in Welkom, Suid-Afrika) is 'n voormalige Springbokrugbyspeler. Sy gereelde posisie is stut. Hy het voorheen vir die Cheetahs in die Superrugbykompetisie gespeel.
27 Augustus 1980 (1980-08-27) (39 jaar oud)
2008–2009 Vrystaat Cheetahs
2002–2008 Suid-Afrika 75 (20)
Hy het sy debuut vir die Springbokke op 22 gemaak op 16 November 2002 in 'n wedstryd teen Skotland op Murrayfield, wat Suid-Afrika 21-6 verloor het. Hy het daardie jaar nog 'n keer in 'n internasionale toets vir die Springbokke uitgedraf in die wedstryd teen Engeland op Twickenham-stadion.
Sy volgende wedstryd vir die Springbokke was in 2004 teen Ierland in 'n twee-toetsreeks in Suid-Afrika. Hy het daarna teen die Suidsee-eilande rugbyspan in Gosford gespeel. Hy is vervolgens vir die Springbokke se 2004 Drienasiesreeks span gekies waar hy in drie wedstryde gespeel het. Die einde van daardie jaar het hy nog vyf toetse gespeel vir Suid-Afrika se einde-van-die-jaar toer na die Noordelike Halfrond.
Van der Linde het in 2005 11 keer vir die Springbokke gespeel insluitend middel-van-die-jaar-toetse teen Frankryk en in die 2005 Drienasies. Nadat hy vir die Springbokke gespeel het in die 2006 middel-van-die-jaar-toetse is hy ingesluit in die 2006 Drienasiesspan.
Op 26 November 2006 het hy sy eerste toetsdrie vir die Springbokke aangeteken in 'n wedstryd teen Engeland op Twickenham. Die drie is gedruk nadat van der Linde 'n aangee van losskakel André Pretorius ontvang het op Engeland se 5 meter lyn en déúr 'n duikpoging van Engeland se Josh Lewsey gebeur het.
Hy was deel van die Suid-Afrikaanse span wat die 2007 Rugby Wêreldbeker gewen het. Hy was een van die sterkste lede van die Springbokspan en kan teen 190 kg bankdruk.
CJ van der Linde by SARugby.co.za
CJ van der Linde by www.genslin.us/bokke
Van der Linde by die Leeus webtuiste
Ontsluit van "https://af.wikipedia.org/w/index.php?title=CJ_van_der_Linde&oldid=2197222"
Last edited on 31 Mei 2020, at 09:42
Die bladsy is laas op 31 Mei 2020 om 09:42 bygewerk.